SUBeKTIV Amerikaga safarida mamlakatning turli shtatlarida o‘n yildan ortiqroq vaqtdan beri yashab kelayotgan hamyurtlarimiz bilan suhbatlashdi. Ular orasida taksichi, rieltor, uchuvchi, tilla do‘konlar tarmog‘i asoschisi va tibbiyot sohasida bir necha million dollarlik bizneslar egasi kabilarni uchratasiz. Hayot yo‘llari turfa xil bo‘lsa-da, ularning barchasi AQShga endi borgan vaqtlarida eng oddiy ishlar bilan shug‘ullanishgan.